Hannes Autere

**Hannes Autere** (ent. *Piesanen*, käyttänyt myös nimiä Peura ja Pajupuro; 10. lokakuuta 1888 Saarijärvi – 27. heinäkuuta 1967 Saarijärvi) oli suomalainen kuvanveistäjä, jonka lempimateriaali oli puu. Maanviljelijän poika Autere opiskeli Ateneumin taideteollisessa keskuskoulussa vuosina 1909–1913, jonka jälkeen siirtyi vuonna 1913 kuvataiteilija Gunnar Finnen ateljeeapulaiseksi. Tuolloin Autere aloitti vesivärimaalauksen, öljyvärikokeilunsa sekä pienten tinaveistosten valamisen, joista on myöhemmin tullut tunnuksenomaisia hänen alkutuotannolleen. Ratkaisevasti Autereen tuotannon laajenemiseen vaikutti vuonna 1927 vuorineuvos Gösta Serlachiuksen kanssa alkanut yhteistyö, joka myös antoi ”lähtölaukauksen” hänen tunnetuksi tulemiselleen.

Autere teki humoristisia reliefejä ja pienoisveistoksia, joiden lisäksi hän teki myös huonekaluja. Eduskuntatalossa J. S. Sirénin suunnittelemien suuren valiokunnan entisessä kokoushuoneessa olevien asiakirjakaappien ovia koristavat Autereen veistämät eri perinneammatteja kuvaavat figuurit. Autereen vanhetessa puuveistosten teko kävi liian raskaaksi, jolloin hän siirtyi tekemään muun muassa maalauksia sekä keramiikka- ja muovailumassatöitä. Maalauksissaan hän usein ammensi kylällä kuulemiaan hauskoja sattumuksia sekä tarinoita ja kuvasi niitä humoristiseen sävyyn. Omimmillaan Autereen työt kuvasivat leppoisesti kansanelämää, mutta myös uskonnolliset aiheet olivat keskeinen osa hänen tuotantoaan.

Autere on tehnyt lukuisia raamatullisia veistoksia muun muassa Iisalmen, Riihimäen, Saarijärven, Kannonkosken ja Pylkönmäen kirkkoihin. Hänen kuuluisimmat työnsä ovat kuitenkin Mäntän kirkon alttarin, saarnastuolin ja lehterin koristelut sekä Helsingin Kallion kirkon alttarireliefi ja ristiinnaulitun kuva. Autere teki myös *[[Seitsemän veljestä|Seitsemään veljekseen]]* pohjautuvan kohokuvien sarjan. Kirkon reliefien lisäksi on Mäntässä sijaitsevassa Serlachiuksen kartanossa esillä muutamia Autereen veistoksia.

Autere teki myös sankaripatsaita:
* Saarijärvi, pronssiveistos *Kotiseudun henki* 1953, Saarijärven kirkolla
* Sonkajärvi, pronssiveistos *Uhrista versoo tulevaisuus* 1957, Sonkajärven kirkolla
* Sukeva, pronssiveistos 1961, Sukevan kirkolla

Autereelle on myönnetty kultamitali Pariisin maailmannäyttelyssä 1937 sekä Pro Finlandia -mitali vuonna 1954.

## Valokuvia julkisista teoksista

Tiedosto:Hannes Autere Ihmisfiguureita Ikkunan puitteiden veistokset Joenniemen kartano.JPG|*Joen­niemen kartanon ikkunoiden veistos­koristelu*, Mänttä-Vilppula.
Tiedosto:Hannes Autere Joenniemen kartanon ovi .jpg|*Joen­niemen kartanon ovi*, Mänttä-Vilppula.
Tiedosto:Hannes Autere Autereen tuvan kuistin veistos 1929.jpg|*Autereen tuvan kuistin pylväs­veistokset*, Mänttä-Vilppula, 1928–1929.
Tiedosto:Hannes Autere Joenniemen tienviitta 1938.jpg|*Joen­niemen tien­viitta*, Mänttä-Vilppula, 1938.
Tiedosto:Hannes Autere - Mathias Caloniuksen muistomerkki (1938) -Tarvaalan pappilan alue, Paavontie 1 - Saarijärvi.jpg|*Mathias Caloniuk­sen muisto­merkki*, 1938, Saarijärvi.
Tiedosto:Saarijärvi sankarimuistomerkki.JPG|Sankari­patsas *Koti­seudun henki*, Saarijärvi, 1953.
Tiedosto:Sonkajärvi sankarimuistomerkki.JPG|Sonka­järven sankari­muisto­merkki *Uhrista versoo tulevaisuus*, Sonkajärvi, 1957.
Tiedosto:Sukeva sankarimuistomerkki.JPG|Sukevan sankari­muisto­merkki *Vapauden ja elämän tulta kädessään vaaliva nainen*, Sonkajärvi, 1961.
Tiedosto:Hannes Autere (1977) Kiitos vedestä (2) - Pajupuron koulun alue, Pajupurontie 772 - Saarijärvi.jpg|*Kiitos vedestä II*, 1977, Saarijärvi.
Tiedosto:Hannes Autere (1999) Kiitos vedestä (1) - Saarijärven museon veistospuisto, Herajärventie 2 - Saarijärvi.JPG|*Kiitos vedestä I, 1999, Saari­järvi.
Tiedosto:Hannes Autere - Joosef ja Potifarin vaimo (1999) - Saarijärven museon veistospuisto, Herajärventie 2 - Saarijärvi.jpg|*Joosef ja Potifarin vaimo*, 1999, Saari­järvi.
Tiedosto:Hannes Autere - Ikuinen liekki (2003) - Saarijärven museon veistospuisto, Herajärventie 2 - Saarijärvi.jpg|*Ikuinen liekki'', 2003, Saari­järvi


## Lähteet

## Aiheesta muualla
* Hannes Autere Valtion taidemuseon kokoelmissa 
* http://www.avoinmuseo.fi/nakemyksia/taiteilija.php?id=1 
*E. Richter : Hannes Autere pienoisveistotaiteen mestari, Helsingin Sanomat Viikkoliite, 14.10.1928, nro 42, s. 1, Kansalliskirjaston digitaaliset aineistot
* Saarijärven taikuri : Hannes Autere. Tällainen on kaikessa lyhyydessään suoraan kansasta nousseen, maineeseen kohonneen taiteilijan elämäntarina, Aamulehti, 25.5.1930, nro 139, s. 17, Kansalliskirjaston digitaaliset aineistot
* Todellisen taiteilijan tarina, Suomen Kuvalehti, 14.2.1931, nro 7, s. 14, Kansalliskirjaston digitaaliset aineistot
* Hannes Autere, Helsingin Sanomat Viikkoliite, 15.2.1931, nro 7, s. 3, Kansalliskirjaston digitaaliset aineistot
* Hannes Autere 60 vuotta. Väinö Kolkkala, Suomen Kuvalehti 41/1948